
23-TA-2628: Cits plānošanas dokumenta (grozījumu) projekts (Groza ar plānošanas dokumentu)
Grozījumi Ministru kabineta 2020. gada 2. marta rīkojumā Nr. 78 "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 49.0. versija)"
TA saskaņojamie dokumenti
Rīkojuma (grozījumu) projekts 1.0
Rīkojuma konsolidētā versija 3.0
Plānošanas dokumenta konsolidētā versija 1.0
Anotācija (ex-ante) 2.0
MK sēdes protokollēmuma projekts 1.0
Atzinuma sniedzējs
Latvijas Pašvaldību savienība
Atzinums iesniegts
07.11.2023.
Atzinuma sniegšanas termiņš
10.11.2023.
Saskaņošanas rezultāts
Nesaskaņots
Pieejamības statuss
Vispārpieejams

	1.
	MK sēdes protokollēmuma projekts
2. Valsts kancelejai sagatavot rīkojuma projektu parakstīšanai.
	Iebildums
1) Latvijas Pašvaldību savienība lūdz sniegt informāciju  par iemesliem, kuru rezultātā konkrētais Rīkojumu projekts ir izsludināts tikai 07.11.2023., lai arī Ministru kabinets lēmums par finansējuma samazinājumu tika pieņemts jau 2023. gada 14. martā ar  Ministru kabineta rīkojumu Nr. 136, kura 3.punktā Ministru kabinets uzdeva veikt dokumentu un normatīvo aktu grozīšanu steidzamības kārtā:

"3. Šā rīkojuma 2. pielikuma 2., 5., 6., 7., 15., 18. un 20. punktā norādīto projektu īstenotājiem:
3.1. divu nedēļu laikā no šā rīkojuma spēkā stāšanās dienas iesniegt saskaņošanai Vides aizsardzības un reģionālās attīstības ministrijā attiecīgo projektu detalizēto aprakstu precizējumus;
3.2. pēc projektu detalizēto aprakstu saskaņošanas Vides aizsardzības un reģionālās attīstības ministrijā steidzamības kārtībā uzsākt Ministru kabineta rīkojumu projektu par attiecīgo projektu iekļaušanu informācijas un komunikācijas tehnoloģiju mērķarhitektūrā virzību apstiprināšanai Ministru kabinetā." "

2) Tā kā pieņemot 2023. gada 14. martā ar  Ministru kabineta rīkojumu Nr. 136  anotācijā tika norādīts

"Valsts zemes dienesta (turpmāk - VZD) projekts "Kadastra informācijas sistēmas modernizācija un datu pakalpojumu attīstība" (turpmāk - VZD projekts) ir apstiprināts ar 2020. gada 2. marta rīkojumu Nr. 78 "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 49.0. versija)" ar kopējo apstiprināto finansējumu 3 899 500 euro un īstenošanas termiņu līdz 2023. gada 15. decembrim. VZD projekta īstenošanu ietekmēja novēlota iepirkuma izsludināšana, kā rezultātā ir iestājušies riski projekta īstenošanai esošajā termiņā un tvērumā. VZD un VARAM ir konceptuāli vienojušies par VZD projekta tvēruma samazināšanu līdz 2 899 500 euro apmēram, kuru VZD varēs īstenot līdz projekta īstenošanas termiņa beigām."

bet tikai šajā saskaņošanai 07.11.2023.izludinātajā  rīkojuma projekta anotācijā ir norādīts, kādas sadaļas no VZD projekta tādejādi netiks īstenotas:

"Samazināt projekta tvērumu, samazinot iznākuma rādītāju skaitu (pilnveidojamo procesu skaitu) no 14 procesiem uz 8 procesiem, izkļaujot procesus  1. “Datu reģistrācijas un  datu aktualizācijas procesu pilnveide - Objektu reģistrācija – Būves reģistrācija”, 2. Datu reģistrācijas un  datu aktualizācijas procesu pilnveide - Objektu reģistrācija – Nekustamā īpašuma reģistrācija”, 3.  Datu reģistrācijas un  datu aktualizācijas procesu pilnveide -Objektu reģistrācija – Informācijas sagatavošana no NĪVKIS”, 4.  “Datu reģistrācijas un  datu aktualizācijas procesu pilnveide  -Datu aktualizācija - Nekustamā īpašuma datu aktualizācija””, 5. “Būvju kadastrālā uzmērīšana”, 6. “Kadastrālās vērtēšanas process” un precizēt projekta īstenošanas termiņu no “25 mēnešu laikā līdz 2023. gada 15. decembrim” uz “26 mēnešu laikā līdz 2023. gada 31. decembrim.” "

Tā kā gan VZD, gan TM ir publiski paudusi nepieciešamību pilnveidot VZD IT risinājumus, t.sk procesos, kas netiks īstenoti iepriekš apstiprinātajā projektā, bet ir būtiski :
1. “Datu reģistrācijas un  datu aktualizācijas procesu pilnveide - Objektu reģistrācija – Būves reģistrācija”,
2. Datu reģistrācijas un  datu aktualizācijas procesu pilnveide - Objektu reģistrācija – Nekustamā īpašuma reģistrācija”,
3.  Datu reģistrācijas un  datu aktualizācijas procesu pilnveide -Objektu reģistrācija – Informācijas sagatavošana no NĪVKIS”,
4.  “Datu reģistrācijas un  datu aktualizācijas procesu pilnveide  -Datu aktualizācija - Nekustamā īpašuma datu aktualizācija””,
5. “Būvju kadastrālā uzmērīšana”,
6. “Kadastrālās vērtēšanas process”

Lūdzam pievienot Ministru kabineta sēdes protokollēmuma projektam attiecīgus punktus, kas uzdos Tieslietu ministrijai veikt nepieciešamās darbības, lai pārskatāmā nākotnē šos procesus tomēr pilnveidotu un jo īpaši - Kadastrālās vērtēšanas procesu.
Piedāvātā redakcija
Tieslietu ministrijai veikt nepieciešamās darbības, lai pārskatāmā nākotnē tiktu pilnveidoti Valsts zemes dienesta procesi “Datu reģistrācijas un  datu aktualizācijas procesu pilnveide - Objektu reģistrācija – Būves reģistrācija”, Datu reģistrācijas un  datu aktualizācijas procesu pilnveide - Objektu reģistrācija – Nekustamā īpašuma reģistrācija”,  Datu reģistrācijas un  datu aktualizācijas procesu pilnveide -Objektu reģistrācija – Informācijas sagatavošana no NĪVKIS”,  “Datu reģistrācijas un  datu aktualizācijas procesu pilnveide  -Datu aktualizācija - Nekustamā īpašuma datu aktualizācija””, “Būvju kadastrālā uzmērīšana” un jo īpaši -  “Kadastrālās vērtēšanas process”.

